keiner
Material: papyrus
Place: Antaiopolites
Categories: Brief (amtlich)
Kurrah ben Sharik an den Pagarchen Basileios
wiederholte Aufforderung
mit Steuerlisten und Verantwortlichen bei ihm zu erscheinen
<gap/><gap/>[ δεχόμενος οὖν] 
τὰ παρόντα γράμματα θέλησον μετὰ πάσης συντομίας καταλαβεῖν 
τὰ πρὸς ἡμᾶς — ἐνεγκὼν μετὰ σεαυτοῦ οὕσπερ ὀνοματίσαμέν σοι 
ἄνδρας τῆς διοικήσεώς σου ἐν τοῖς πρωτέροις ἡμῶν 
γράμμασιν — οὐ μὴν ἀλλʼ καὶ κατάγραφον κατὰ χωρίον τοῦ ὄντος ἀνδρισμοῦ 
ἐν αὐτῷ καὶ εἴ τί ἐστι διʼ αὐτῶν διάγραφον — καὶ εἴ τι ὑπάρχει 
ἑκάστῳ ἐν γῃδίοις ἀπό τε  ἐν ἀμπέλῳ καὶ ἐν σπορίμῳ γῆς — καὶ 
εἴ τι ἐχορήγησεν διʼ ἐνταγίων καὶ ἄνευ ἐνταγίων καὶ κατάγραφον 
τῆς ὀνομασίας καὶ πατρονυμίας τῶν ὄντων φυγάδων ἐν αὐτῷ 
ἁπλῶς εἰπεῖν φανεροποιῶν ἡμῖν ἐν τῷ καταγράφῳ σου πᾶσαν εἴδησιν 
μὴ διδων κατὰ σεαυτοῦ παντοῖον σκάνδαλον περὶ τούτου. — ἐπετρέψαμεν δὲ 
τῷ παρόντι ἀποστόλῳ μὴ ἀναμεῖναι πρὸς σὲ εἰ μὴ δύο  τρεῖς  ἡμέρας 
ἄχρις οὗ καταλάβῃς τὰ πρὸς ἡμᾶς παραγγέλλων τοῖς κατερχομένοις 
σὺν σοὶ ἀπʼ ἑκάστου χωρίου τῆς διοικήσεώς σου ἐνέγκαι μεθʼ ἑαυτῶν 
τὴν λογοποιείαν τοῦ χωρίου αὐτῶν — ὅπως ἡμῶν ζητούντων 
παρʼ αὐτῶν περὶ κεφαλαίου τινὸς εὑρεθῶσιν ἐν ἑτοίμῳ ἔχοντες 
πᾶσαν εἴδησιν καὶ φανέρωσιν. — ἔσῃ οὖν ἐπιστάμενος ὡς οὐ μὴ 
δεξόμεθα ἐκ σοῦ παντοῖον λόγον εἰς ἀφορμήν. — λοιπὸν μὴ δεηθῇ 
ἑτέρων γραμμάτων ἡμῶν περὶ τούτου μετὰ τὰ παρόντα γράμματα 
καὶ καταλάβῃ σε ἀνταπόδοσις ἀπολοῦσα τὴν ψυχὴν καὶ ὑπόστασίν σο. 
ἐγρ μη Φαὼφ ιβ ἰνδ ὀγδόης